**positus**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te iubesc… dacă aş şti de ce atât

până când ne sunt dăruite

bătăile inimii, aşteptările, strângerile de suflet,

îmbrăţişările, bucuriile, speranţele, regăsirile

pragul casei spre tot ce am trăit şi nu știm uita

chemăm, chemăm și ei vin, și ele vin

copii și toate câte bucurii am mai primit, vom primi

pe drumul vieții până când ultim dor

ultimă tăcere se va numi

te iubesc… şi ce bogaţi suntem

după anii în care, uneori,

orbi, am fugit de noi dormind pe pietre

căutând cu ochii plini de lacrimi

amintirile în care trăiam atâta fericire

în viaţa noastră de aburi, de curcubeie, de ploi

te iubesc… ducem în noi milenii şi clipe

călători printre zile şi nopţi, munţi şi ape

sau ai oraşului precum nişte arbori vibrând zările

pline de porumbei albi

umbre căutând lumina precum florile şi gâzele

să nu pierdem cheia timpului-spaţiu

în care doar sufletele intră

mereu de pază neliniştii acestei arderi curate…

te iubesc… milenii parcă au trecut

într-o clipă de când ne ştim

şi câtă viaţă s-a strâns în sufletul acesta de copil

plângând, râzând când dimineţi, zile, apusuri,

după dimineți, zile, apusuri..

lumina ta și a copiilor am ştiut

cum îmi îmbracă sufletul

ca un timp de frunze şi aripi

care nu trece, ci vrea să mă înveţe

braţele să strâng râzând peste preamultul speranţelor

peste anotimpuri de trecut şi prezent

ca prima femeie îndrăgostită

strângând la piept bătaia inimii iubitului

te iubesc… dar sfânt şi pământesc e iubirea

se naşte în noi într-o clipă, unica

din miile de clipe ale unei zile,

ale unei vieţi în care rătăceşti

fără să ştii unde şi ce întâmplare

îţi va aduce seninul cerurilor aproape

o ardere cum toate arderile simple ale firii spun unii...

cum pârjoleşte însă, ca un astru, fiecare clipă din noi…

din ce în ce mai neîndurător

și uneori piere… o carte…

o răsfoieşti nepăsător până îi simţi flăcările

topind sufletul, apoi e un fel de zi mereu acolo

o haină sau un sertar

când vine timpul să înţelegi că se termină şi eşti pustiu

întorci filă cu filă, ai vrea să găseşti undeva

încă începutul, nu e însă decât

o pagină în trecut,

de regăsit nicăieri, nicicând

\_

Copyright Mariana Fulger